Euroopa Liidu Teataja L 181 , 23/07/1993 Lk 0026 - 0036

Soomekeelne eriväljaanne: Peatükk 5 Köide 6 Lk 0088

Rootsikeelne eriväljaanne: Peatükk 5 Köide 6 Lk 0088



Nõukogu määrus (EMÜ) nr 1949/93, 30. juuni 1993, millega muudetakse määrust (EMÜ) nr 1417/76 Euroopa Elu- ja Töötingimuste Parandamise Fondi suhtes kohaldatavate rakendussätete kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 209, võttes arvesse nõukogu 26. mai 1975. aasta määrust (EMÜ) nr 1365/75 Euroopa Elu- ja Töötingimuste Parandamise Fondi loomise kohta, [1] eriti selle artiklit 16, võttes arvesse komisjoni ettepanekut, [2] võttes arvesse Euroopa Parlamendi arvamust, [3] võttes arvesse Euroopa Kontrollikoja arvamust [4] ning arvestades, et: vastavalt Euroopa ühenduste üldeelarve suhtes kohaldatavale 21. detsembri 1977. aasta finantsmäärusele [5] peaksid fondi reguleerivad rahandussätted olema võimalikult lähedased finantsmääruse sätetele ja neid tuleb seetõttu ajakohastada; 22. juuli 1975. aasta leping, millega muudetakse teatavaid rahandussätteid Euroopa ühenduste asutamislepingutes ja Euroopa ühenduste ühtse nõukogu ja ühtse komisjoni asutamislepingus, muutis komisjoni tegevusele eelarve täitmisel heakskiidu andmise menetlust ja asendas kõigis kontrollnõukogu käsitlevates tekstides "kontrollnõukogu""kontrollikojaga"; määrust (EMÜ) nr 1417/76 [6] tuleks vastavalt muuta, ON VASTU VÕTNUD KÄESOLEVA MÄÄRUSE; Artikkel 1 Määrust (EMÜ) nr 1417/76 muudetakse järgmiselt: 1. Artikli 1 lõige 2 asendatakse järgmiselt lõigetega 2 ja 3: "2. Kulusid ei või kinnitada eelarveaastast pikemaks ajaks. 3. Halduskulud, mis tulenevad: - sellistest kohalike tavade kohaselt sõlmitud lepingutest või - sellistest, eelkõige varustuse tarnelepingutest tulenevatest sätetest, mis kestavad kauem kui eelarveaasta, võetakse selle eelarveaasta tulude ja kulude kalkulatsiooni, mille jooksul need tehakse." 2. Artikkel 2 asendatakse järgmisega: "Artikkel 2 Eelarvelisi assigneeringuid tuleb kasutada kooskõlas usaldusväärse finantshalduse põhimõttega ning eelkõige säästlikkuse ja tasuvuse põhimõtetega. Tuleb kindlaks määrata koguselised eesmärgid ja tagada nende saavutamise järelevalve." 3. Artikli 3 lõige 1 asendatakse järgmisega: "1. Kõik tulud ja kulud kantakse täies mahus tulude ja kulude kalkulatsiooni ning raamatupidamisarvestusse neid vastastikku korrigeerimata, kui artiklis 22 ei ole ette nähtud teisiti." 4. Artikli 3 lõikes 2: a) asendatakse esimene lõik järgmisega: "2. Kõik tulud peavad katma kõiki kulusid. Teatavaid tulusid kasutatakse ainult sihtotstarbeliselt, eelkõige: - sihtotstarbelisi tulusid, nagu tulud sihtasutustelt, toetused, kinked ja annakud, - tulusid kolmandatelt isikutelt nende taotlusel tehtava töö jaoks."; b) teine ja kolmas lõik muutuvad lõikeks 3. 5. Artikkel 4 asendatakse järgmisega: "Artikkel 4 Tulusid võib sisse nõuda ja kulusid tasuda ainult siis, kui need on kirjendatud tulude ja kulude kalkulatsiooni vastavasse artiklisse. Piiramata artikli 22 kohaldamist, ei või siduda ühegi kohustusega ega kinnitada ühtegi kulu nii, et see ületab ettenähtud assigneeringuid." 6. Artikkel 6 asendatakse järgmisega: "Artikkel 6 Assigneeringute kasutamist reguleerivad järgmised eeskirjad: 1. a) assigneeringud, mis on veel kohustustega sidumata selle eelarveaasta lõpus, milleks need on ette nähtud, üldjuhul tühistatakse; b) töötajate töötasude ja toetustega seotud assigneeringuid ei või üle kanda; c) 31. detsembriks kohustustega sidumata assigneeringuid võib üle kanda ainult järgmisse eelarveaastasse; d) assigneeringud makseteks, mida ei ole 31. detsembril tehtud 1. jaanuarist 31. detsembrini nõuetekohaselt võetud kohustuste eest, kanduvad otse üle ainult järgmisse eelarveaastasse. 2. Punkti 1 alapunktis c nimetatud assigneeringute kohta edastab komisjon eelarvepädevatele institutsioonidele hiljemalt 15. veebruariks assigneeringute ülekandmist käsitlevad nõuetekohaselt põhjendatud taotlused, mis ta on fondilt saanud enne 1. veebruari. Assigneeringute ülekandmise ettepaneku võib teha ainult erandlikel põhjustel seoses kiireloomuliste vajadustega, mida ei saa rahuldada järgmise eelarveaasta assigneeringutest. Põhimõtteliselt on selliste ülekannete eesmärk katta assigneeringuvajadus, mis harilikult ilmneb eelmisel rahandusaastal, kuid mida eelarve käsutajast sõltumatute viivituste tõttu ei saadud õigel ajal kasutada. Euroopa Parlament konsulteerib nõukoguga ja teeb otsuse nende ülekandmistaotluste kohta. Kui eelarvepädev institutsioon ei otsusta kuue nädala jooksul, loetakse ülekandmistaotlused heaks kiidetuks. 3. Kasutamata tulud ja artikli 3 lõikes 2 nimetatud annetustest saadud assigneeringud, mis on kasutatavad 31. detsembril, kanduvad otse üle. 4. Aasta lõpus tühistatakse järgmised assigneeringud: a) need eelmise rahandusaasta assigneeringud: - mille kohta punkti 1 alapunkti c alusel on tehtud ülekandmisotsus ja mida pole kohustustega seotud ega makstud, - mis punkti 1 alapunkti d alusel on otse üle kandunud ja mida pole makstud; b) need eelarveaasta assigneeringud, mida pole üle kantud. 5. Komisjonile esitatakse enne 1. märtsi tema informeerimiseks otse ülekandunud assigneeringute loetelu. Komisjon edastab selle nimekirja teatamiseks Euroopa Parlamendile ja nõukogule. 6. Tulude ja kulude kalkulatsiooni täitmiseks näidatakse ülekantud assigneeringute kasutamine eraldi jooksva eelarveaasta raamatupidamisarvestuses artiklite kaupa." 7. Artiklile 7 lisatakse järgmine lõik: "Üüritasuga seotud kulud või muud sellega kaasnevad kulud, mis vastavalt seaduses või lepingutes ettenähtud sätetele tuleb tasuda avansilise maksena, võib alates 20. detsembrist maksta järgmiseks eelarveaastaks ettenähtud assigneeringutest." 8. Artikkel 8 asendatakse järgmisega: "Artikkel 8 1. Kui tulude ja kulude kalkulatsiooni ei ole eelarveaasta alguseks lõplikult vastu võetud, kohaldatakse kohustustega sidumise ja kulude maksmise suhtes, mis oleks viimases nõuetekohaselt vastuvõetud kalkulatsioonis põhimõtteliselt heaks kiidetud, asutamislepingu artiklit 204. Kulu loetakse viimases nõuetekohaselt vastuvõetud tulude ja kulude kalkulatsioonis põhimõtteliselt heaks kiidetuks, kui seda oleks võinud tasuda asjakohase eelarveaasta konkreetse eelarvepunkti alusel. 2. Makseid võib teha iga kuu peatükkide kaupa kuni ühe kaheteistkümnendiku ulatuses eelnenud eelarveaasta vastavasse peatükki kantud assigneeringute kogusummast, võttes arvesse ülekandeid, nii et fond saab siiski iga kuu enda käsutusse summad, mis ei ületa ühte kaheteistkümnendikku ühenduste eelarveprojektis või selle puudumise korral esialgses eelarveprojektis fondile ettenähtud toetusest. Kohustuste maht ei või ületada ühte neljandikku kõigist eelnenud eelarveaasta kõnealusesse peatükki kantud assigneeringutest, võttes arvesse kõik ülekanded, millele lisandub üks kaheteistkümnendik iga möödunud kuu kohta; kohustused ei või ületada ühenduste eelarveprojektis või selle puudumise korral esialgses eelarveprojektis fondile ettenähtud toetuse summat. 3. Haldusnõukogu taotluse korral võib komisjon vastavalt haldusvajadustele lubada samaaegselt kasutada kaht või enamat ajutist kaheteistkümnendikku, tingimusel et iga peatüki jaoks lubatud summa ei ületa lõikes 2 ettenähtud aastast maksimaalmäära. 4. Kui lõikes 3 ettenähtud tingimustel lubatud kahest või enamast ajutisest kaheteistkümnendikust ei piisa konkreetse peatüki puhul kulude katmiseks, mis on vajalikud kõnealuses valdkonnas fondi jätkuva tegevuse katkemise vältimiseks, võib sama korra kohaselt erandina lubada lõikes 3 sätestatud kogusummat ületada, tingimusel et ei ületata eelmise aasta tulude ja kulude kalkulatsioonis kasutusel olnud assigneeringute kogusummat." 9. Artikkel 9 jäetakse välja. 10. Artikkel 10 asendatakse järgmisega: "Artikkel 10 Tulude ja kulude kalkulatsioon koostatakse eküüdes. Eküü väärtus ja selle riiklikesse vääringutesse konverteerimise kord sätestatakse Euroopa ühenduste üldeelarve suhtes kohaldatavas finantsmääruses." 11. Artikli 11 lõike 2 esimene lõik asendatakse järgmisega: "2. Vältimatute, erandlike või ettearvamatute asjaolude esinemisel võib fondi haldusnõukogu saata komisjonile lisa- või paranduskalkulatsioone. Sellised kalkulatsioonid esitatakse ja võetakse vastu samal kujul ja sama menetluse kohaselt kui see kalkulatsioon, mille prognoose nad muudavad. Neid tuleb põhjendada, viidates asjaomasele kalkulatsioonile." 12. Artiklile 14 lisatakse järgmine lõige: "Tulude ja kulude kalkulatsioon ja ametikohtade loetelu avaldatakse Euroopa Ühenduste Teatajas samal ajal kui ühenduste eelarve." 13. Artikkel 15 asendatakse järgmisega: "Artikkel 15 Tulude ja kulude kalkulatsioon liigitatakse jaotisteks, peatükkideks, artikliteks ja punktideks vastavalt tulu või kulu laadile või otstarbele detsimaalsüsteemi kohaselt. Kalkulatsioonis esitatakse: 1. tulude kalkulatsioonis: a) kõnesoleva eelarveaasta kalkuleeritud tulud; b) eelmisse eelarveaastasse kantud tulud ja viimase, suletud eelarveaasta tulud; c) asjakohased märkused iga tulude peatüki kohta; 2. kulude kalkulatsioonis: a) kõnesoleval eelarveaastal kasutatavad assigneeringud, mis on jaotatud jaotisteks, peatükkideks, artikliteks ja punktideks; b) sama liigitussüsteemi kohaselt eelmisel eelarveaastal kasutatud assigneeringud ja viimase, suletud eelarveaasta tegelikud kulud, millele on lisatud ülekantud summad; c) asjakohased märkused iga alajaotise kohta; d) lisas ametikohtade loetelu, milles on kinnitatud koosseisuliste ja ajutiste töökohtade arv palgaastmete kaupa iga kategooria kohta ja näidatud eelmiseks eelarveaastaks kinnitatud töökohtade arv." 14. Artikkel 16 asendatakse järgmisega: "Artikkel 16 Eelarvepädeva institutsiooni kinnitatud ametikohtade loetelu on fondi jaoks kohustuslik piir; isikut ei või ametisse nimetada, kui see ületab selle piiri. Euroopa Elu- ja Töötingimuste Parandamise Fondi personali teenistustingimusi kehtestava nõukogu 29. juuni 1972. aasta määruse (ESTÜ, EMÜ, Euratom) nr 1860/76 [7] artikli 29a kohaselt direktori lubatud poole kohaga töötamise juhtumeid võib hüvitada teiste töötajate töölevõtmisega piires, mis eelarvepädevad institutsioonid on kehtestanud seoses eelarvega." 15. Artikkel 17 asendatakse järgmisega: "Artikkel 17 Tulude ja kulude kalkulatsiooni täidetakse vastavalt põhimõttele, et eelarve käsutaja ja peaarvepidaja on eri isikud. Assigneeringute haldamise eest vastutab eelarve käsutaja, kes võib ainuisikuliselt võtta kulutustega seotud kohustusi, määrata kindlaks sissenõutavaid summasid ning anda nõude- ja maksekorraldusi. Sissenõude- ja maksetehingud teeb peaarvepidaja. Eelarve käsutaja, finantskontrolöri ja peaarvepidaja ülesanded ei või omavahel ühendada." 16. Artikkel 18 asendatakse järgmisega: "Artikkel 18 Fondi haldusnõukogu täidab tulude ja kulude kalkulatsiooni omal vastutusel käesoleva määruse kohaselt ja määratud assigneeringute piires. Välja arvatud artiklites 23, 30, 38 ja 41 nimetatud juhud, mis hõlmavad finantskontrolöri tagasilükkavaid otsuseid, delegeerib haldusnõukogu oma volitusi haldusnõukogu ettenähtud tingimustel ja volikirjas sätestatud ulatuses; volikirjad edastatakse volitatud isikule, peaarvepidajale, finantskontrolörile ja Euroopa Kontrollikojale. Volitatud esindajad võivad tegutseda ainult oma otseste volituste piires." 17. Artikli 18 järele lisatakse järgmine artikkel: "Artikkel 18a Kui tulude ja kuludega seotud tehingute haldamine toimub integreeritud arvutisüsteemide abil, kohaldatakse II ja III jao ning VI jaotise sätteid, võttes arvesse elektroonilise haldusega kaasnevaid võimalusi ja nõudeid. Sel eesmärgil: - võib tõendavad dokumendid jätta kontrollimiseks peaarvepidaja või eelarve käsutaja kätte, - võib allkirju ja nõusolekuid lisada sobivas elektroonilises vormis. Käesoleva artikli kohaldamise tingimused määratakse artiklis 76 nimetatud rakenduseeskirjadega." 18. Artikkel 19 asendatakse järgmisega: "Artikkel 19 Komisjoni finantskontrolör vastutab fondi kõigi kohustuste võtmise ja kulude maksmise ning tulu saamise ja sissenõudmise kontrolli eest artiklis 2 sätestatud põhimõtete kohaselt. Finantskontrolör vaatab läbi kulusid ja tulusid kajastavad dokumendid ning vajaduse korral kontrollib kohapeal. Finantskontrolöri võib tema ülesannete täitmisel abistada üks või mitu abikontrolöri. Finantskontrolöriga tuleb konsulteerida, kui fond võtab kasutusele raamatupidamissüsteeme. Tal on ligipääs selliste süsteemide andmetele." 19. Artiklisse 20: a) teise lõigu järele lisatakse järgmine lõik: "Ta vastutab artiklites 66 ja 67 ettenähtud raamatupidamisaruande ettevalmistamise eest."; b) lisatakse järgmine lõik: "Peaarvepidaja ja peaarvepidaja abi suhtes kohaldatavad erieeskirjad sätestatakse artiklis 76 nimetatud rakenduseeskirjades." 20. Artiklisse 21 lisatakse järgmine lõige: "4a) Assigneeringuid võib üle kanda ainult sellistesse eelarverubriikidesse, mis sisaldavad kalkulatsioonis kinnitatud assigneeringuid või mis on varustatud märkega "pro memoria" (p. m.)" 21. Artikli 22 punktid b ja c asendatakse järgmistega: "b) järgmisi summasid võib taaskasutada rubriigist, kuhu esialgne kulu on kantud: - tulu, mis on saadud tulude ja kulude kalkulatsiooni kantud assigneeringute arvelt valesti makstud summade tagasimaksmisest, - tulu, mis on saadud teistele institutsioonidele ja asutustele tehtud tarnete ja teenuste eest, sealhulgas nende institutsioonide või asutuste nimel makstud päevarahade tagasimaksed nende poolt, - laekunud kindlustusmaksed, - üürilepingutega seotud tulu, - tulu väljaannete ja filmide müügist saadud tulu, - liikmesriikide poolt fondile tarnitud toodete või teenuste hinnas sisalduvate maksude tagasimaksed, mida liikmesriigid on teinud vastavalt Euroopa ühenduste privileegide ja immuniteetide protokollile, - kaupade ja teenuste müügist saadud tulud, - tulu, mis on saadud uuendatavate või mahakantavate sõidukite, varustuse ja sisseseade ning teaduslike ja tehniliste seadmete, varustuse ja materjali müügist. Need summad tuleb uuesti kasutusele võtta enne selle eelarveaasta lõppu, mis järgneb eelarveaastale, millal tulu on saadud. Kontoplaanis on vastavad kontod, kuhu kirjendatakse kulude ja tulude taaskasutustehingud; c) eelarveaastal kinnitatud kursierinevusi võib korrigeerida. Lõplik tulu või kulu näidatakse saldona." 22. Artikkel 23 asendatakse järgmisega: "Artikkel 23 1. Kõigi meetmete kohta, mis võivad kaasa tuua võlgnevuse fondi ees või mis võivad niisugust võlgnevust muuta, peab pädev eelarve käsutaja eelnevalt ettepaneku tegema. Need ettepanekud edastatakse nõusoleku saamiseks finantskontrolörile ja ajutiseks registreerimiseks peaarvepidajale. Ettepanekutes tuleb eelkõige nimetada tulu liik, selle kalkuleeritud summa ja punkt, kuhu see kantakse, ning võlgniku nimi ja andmed. Need kirjendatakse pärast finantskontrolöri nõusoleku saamist. Finantskontrolöri nõusolek tõendab, et: a) tulu on kantud õigesse eelarvepunkti; b) ettepanek on nõuetekohane ja kooskõlas asjakohaste sätetega, eelkõige tulude ja kulude kalkulatsiooniga ja fondi suhtes kohaldatavate eeskirjadega ja kõigi nende eeskirjade rakendusaktide ning artiklis 2 nimetatud usaldusväärse finantsjuhtimise põhimõtetega. Finantskontrolör võib nõusoleku andmisest keelduda. Haldusnõukogu võib selle keeldumise asjakohaselt põhjendatud otsusega oma vastutusel tühistada. See otsus on lõplik ja siduv; sellest teatatakse finantskontrolörile. Haldusnõukogu teatab kontrollikojale kõigist sellistest otsustest ühe kuu jooksul. 2. Pädev eelarve käsutaja koostab iga kindlaksmääratud võla kohta sissenõudekorralduse, mis saadetakse koos tõendavate dokumentidega finantskontrolörile eelneva nõusoleku saamiseks. Pärast finantskontrolöri nõusoleku saamist registreerib peaarvepidaja sellised sissenõudekorraldused. Finantskontrolöri nõusolek tõendab, et: a) tulu on kantud õigesse eelarvepunkti; b) sissenõudekorraldus on nõuetekohane ja kooskõlas asjakohaste sätetega; c) tõendavad dokumendid on nõuetekohased; d) võlgniku kohta on esitatud õiged andmed; e) maksetähtpäev on esitatud; f) on kohaldatud artiklis 2 nimetatud usaldusväärse finantsjuhtimise põhimõtteid; g) sissenõutav summa on õige ja esitatud õiges vääringus. Kui finantskontroll keeldub nõusoleku andmisest, kohaldatakse lõike 1 teist lõiku." 23. Artikkel 24 asendatakse järgmisega: "Artikkel 24 1. Peaarvepidaja vastutab nõuetekohaselt koostatud sissenõudekorralduste eest. Ta hoolitseb selle eest, et fondi tulud laekuvad sissenõudekorraldustes esitatud maksetähtpäevaks, ja tagab fondi õiguste kaitse. Peaarvepidaja teatab eelarve käsutajale ja finantskontrolörile kõigist ettenähtud tähtaja jooksul saamata jäänud tuludest. 2. Kui eelarve käsutaja loobub kindlaksmääratud võla sissenõudmisest, saadab ta tühistamisettepaneku nõusoleku saamiseks finantskontrolörile ning teatab sellest ka peaarvepidajale. Finantskontrolöri nõusolek tõendab, et loobumisotsus on nõuetekohane ja kooskõlas artiklis 2 nimetatud usaldusväärse finantsjuhtimise põhimõtetega. Peaarvepidaja registreerib nõusoleku saanud ettepaneku. Nõusoleku andmisest keeldumise korral võib haldusnõukogu selle keeldumise asjakohaselt põhjendatud otsusega oma vastutusel tühistada. See otsus on lõplik ja siduv; sellest teatatakse finantskontrolörile. Haldusnõukogu teatab kontrollikojale kõigist sellistest otsustest ühe kuu jooksul. Kui finantskontrolör leiab, et võlanõuet ei ole dokumenteeritud või võlga pole sisse nõutud, teatab ta sellest haldusnõukogule." 24. Artikli 27 lõige 2 asendatakse järgmisega: "2. Lõike 1 rakendamise tingimused nähakse ette artiklis 76 nimetatud rakenduseeskirjadega. Need tingimused peavad tagama, et kohustuste võtmise ja kulude kinnitamise üle peetakse täpset arvestust tegelikest vajadustest lähtuvalt." 25. Artikkel 28 asendatakse järgmisega: "Artikkel 28 Piiramata artikli 18a kohaldamist, edastatakse kohustuste võtmise ettepanekud koos tõendavate dokumentidega finantskontrolörile ja peaarvepidajale; neis esitatakse eelkõige kulude otstarve, kalkuleeritud summa, võimaluse korral vääring, eelarvepunktid, kuhu need kantakse, ning kreeditori nimi ja andmed; pärast finantskontrolli nõusoleku saamist registreeritakse need artiklis 76 nimetatud rakenduseeskirjade kohaselt." 26. Artiklis 29: a) asendatakse punkt d järgmisega: "d) on kohaldatud artiklis 2 nimetatud usaldusväärse finantsjuhtimise põhimõtteid."; b) teine lõik asendatakse järgmisega: "Nõusoleku saamine ei või olla tingimuslik." 27. Artikli 30 kolmanda lõigu viimane lause asendatakse järgmisega: "Haldusnõukogu teatab kontrollikojale kõigist sellistest otsustest ühe kuu jooksul." 28. (See artikli 33 muudatus ei mõjuta eestikeelset teksti.) 29. a) (see artikli 34 muudatus ei mõjuta eestikeelset teksti); b) artikli 34 esimese lõigu kolmas taane asendatakse järgmisega: - "makstav summa (numbrite ja sõnadega) eküüdes või riigi vääringus väljendatuna," 30. (See artikli 35 muudatus ei mõjuta eestikeelset teksti.) 31. Artikkel 36 asendatakse järgmisega: "Artikkel 36 1. Osade kaupa tasumisel lisatakse esimesele maksekorraldusele dokumendid, millel põhineb kreeditori nõue asjassepuutuva osamakse tasumisele. Järgnevates maksekorraldustes viidatakse juba esitatud tõendavatele dokumentidele ning korratakse esimese maksekorralduse viitenumbrit. 2. Eelarve käsutaja võib lubada töötajatele avansilisi makseid, kui see on määruse sättega konkreetselt ette nähtud. Eelarve käsutaja võib lubada avansilisi makseid, mis katavad töötaja poolt fondi nimel tehtavad kulutused. Välja arvatud artiklis 43 nimetatud avansikontod, võib avansilisi makseid teha ainult juhul, kui finantskontrolör on need eelnevalt heaks kiitnud." 32. Artikkel 37 asendatakse järgmisega: "Artikkel 37 Piiramata artikli 18a kohaldamist, saadetakse maksekorraldused eelnevalt nõusoleku saamiseks finantskontrolörile. Eelnev nõusolek tõendab, et: a) maksekorraldus on nõuetekohaselt välja antud; b) maksekorraldus on kooskõlas võetud kohustustega ja selles esitatud summa on õige, võttes arvesse artiklis 2 nimetatud usaldusväärse finantsjuhtimise põhimõtteid ja nõudeid; c) kulud on kantud õigesse eelarvepunkti; d) assigneeringud on kasutatavad; e) tõendavad dokumendid on nõuetekohased; f) makse saaja kohta on esitatud õiged andmed." 33. (See artikli 39 muudatus ei mõjuta eestikeelset teksti.) 34. Artikli 42 teine lõik asendatakse järgmisega: "Selliste kontode avamise, haldamise ja kasutamise kord määratakse kindlaks artiklis 76 nimetatud rakendusmeetmetega. Nende meetmetega määratakse eelkõige kulud, mida tuleb maksta pangatšekiga, posti- või pangaülekandekorraldusega, ja nähakse ette, et pangatšekkidele ning posti- või pangaülekandekorraldustele peab alla kirjutama kaks nõuetekohaselt volitatud ametnikku, kellest üks on peaarvepidaja, peaarvepidaja abi või avansikontode haldaja." 35. Artikkel 43 asendatakse järgmisega: "Artikkel 43 Teatavate kululiikide maksmiseks võib artiklis 76 nimetatud rakendusmeetmete kohaselt avada avansikontosid. Avansikontodele võib vahendeid üle kanda ainult peaarvepidaja, välja arvatud käesoleva määruse rakenduseeskirjades nimetatud erijuhud. Need meetmed sisaldavad konkreetseid sätteid, millega nähakse eelkõige ette: - avansikontode haldajate määramise kord, - kõigi kululiikide laad ja maksimaalsumma, - avansiliste maksete lubatud maksimaalsumma, - tõendavate dokumentide esitamise tähtaeg, - avansikontode haldajate vastutus." 36. "IIIa JAGU PALGAKULUDE HALDAMINE Artikkel 43a 1. Luuakse: a) toimik, milles on esitatud ametikohad ja mis sisaldab kõigi A-kategooria ametikohtade ametikirjelduse; b) organisatsiooni skeem, mis näitab osakondade korraldust ja täpsustab iga haldusüksuse ülesanded. 2. Kui tulude ja kulude kalkulatsioonis on ametikoha kõrvale tehtud märkus "kaotatakse", ei või seda ametikohta enam täita, kui samal alal tekib vaba koht." 37. Artikli 44 lõige 1 asendatakse järgmisega: "1. Hoonete ja asjade ostu- ja rendilepingud ning teenuste osutamise ja ehitustööde tellimise lepingud sõlmitakse kirjalikult. Välja arvatud hoone ostu- või rendilepingud, sõlmitakse kõik sellised lepingud pärast pakkumiskutse esitamist kas avaliku vähempakkumise või võistupakkumise kaudu. Artiklis 46 nimetatud juhtudel võib lepinguid sõlmida otse. Artiklis 50 nimetatud juhtudel võib lepinguid sõlmida faktuurarve või kuluarve põhjal." 38. Artikli 46 punkt a asendatakse järgmisega: "a) asjade ostu- ja rendilepingute ning teenuste ja ehitustööde tellimise lepingu väärtus ei ületa ühenduste üldeelarve suhtes kohaldatava finantsmääruse artiklis 126 nimetatud rakenduseeskirjades ettenähtud piiri, peab fond siiski võimaluste piires ja kõiki asjakohaseid abinõusid kasutades lubama konkureerida kõigil tarnijatel, kes tõenäoliselt suudavad kõnealuseid asju ja teenuseid pakkuda;". 39. Artikkel 48 asendatakse järgmisega: "Artikkel 48 Lepingud, mille väärtus ületab ühenduste üldeelarve suhtes kohaldatava finantsmääruse artiklis 126 nimetatud rakenduseeskirjades ettenähtud piiri, tuleb kinnitada haldusnõukogul." 40. Artikli 49 kolmandas lõigus asendatakse sõnad "mille väärtus ületab 100000 arveldusühikut" sõnadega "mille väärtus ületab ühenduste üldeelarve suhtes kohaldatava finantsmääruse artiklis 126 nimetatud rakenduseeskirjades ettenähtud piiri". 41. Artikkel 50 asendatakse järgmisega: "Artikkel 50 Lepinguid võib sõlmida faktuurarve või kuluarve alusel, kui asjade, teenuste või ehitustööde hinnanguline väärtus ei ületa ühenduste üldeelarve suhtes kohaldatava finantsmääruse artiklis 126 nimetatud rakenduseeskirjades ettenähtud piiri." 42. Artikkel 51 asendatakse järgmisega: "Artikkel 51 Käesolevas määruses nimetatud lepingute sõlmimisel peab fond järgima nõukogu poolt asutamislepingu rakendamiseks vastu võetud riiklikke ehitustöid, tarneid ja teenuseid käsitlevaid direktiive, kui lepingulised summad on võrdsed või suuremad neis direktiivides ettenähtud summadest." 43. Artikkel 52 asendatakse järgmisega: "Artikkel 52 Kogu fondile kuuluv vallas- ja kinnisvara kantakse jooksvalt komisjoni näidise alusel koostatud inventarinimestikku, kuhu märgitakse vara kogus ja väärtus. Nimestikku kantakse ainult selline vallasvara, mille väärtus ületab artiklis 76 nimetatud rakenduseeskirjades ettenähtud määra. Fond kontrollib ise nimestiku kannete tõele vastavust." 44. Artikli 54 esimene lõik asendatakse järgmisega: "Inventarinimestikku kantud vara tasulise või tasuta võõrandamise, mahakandmise, rentimise, kaotsimineku, varastamise või mingi muu põhjuse tõttu puudumise korral peab eelarve käsutaja koostama seletuse või protokolli, mille kinnitab finantskontrolör." 45. Artikkel 56 asendatakse järgmisega: "Artikkel 56 Raamatupidamisarvestust peetakse eküüdes kahekordse kirjendamise meetodil kalendriaasta kaupa. Raamatupidamisarvestuses kajastuvad kõik eelarveaasta tulud ja kulud; see põhineb tõendavatel dokumentidel. Fondi raamatupidamisarvestust võib lisaks pidada fondi asukohariigi vääringus. Tulude ja kulude aruanne ning bilanss koostatakse eküüdes." 46. Artikkel 57 asendatakse järgmisega: "Artikkel 57 Kontoplaanis eristatakse selgelt eelarvekontosid ja bilansikontosid. See koosneb kahest osast: a) eelarve tulu- ja kulukontod, mis näitavad tulude ja kulude kalkulatsiooni üksikasjalikku rakendamist; b) bilansikontod, mis näitavad fondi varalist seisu. Nendest kontodest selgub fondi seadusjärgsete kohustuste eeldatav mõju. Kontode alusel on võimalik koostada varade aastabilanss ning kuu väljavõte tuludest ja kuludest peatükkide ja artiklite kaupa. Väljavõtted edastatakse finantskontrolörile, eelarve käsutajale ja kontrollikojale." 47. Artikkel 58 asendatakse järgmisega: "Artikkel 58 Kõik avansilised maksed, välja arvatud regulaarselt läbivaadatavad korrapärased avansilised maksed, kantakse ajutisele kontole ja arveldatakse hiljemalt maksmisele järgneva eelarveaasta jooksul. Artikli 36 lõike 2 teises lõigus nimetatud avansilised maksed arveldatakse üldiselt kuue nädala jooksul pärast selle projekti lõpetamist, mille jaoks need määrati." 48. Artikkel 59 asendatakse järgmisega: "Artikkel 59 Kontoplaanide koostamise ja kasutamise üksikasjalikud nõuded seoses nii varade kui eelarve rakendamisega määratakse kindlaks artiklis 76 nimetatud rakenduseeskirjadega." 49. Artiklis 61: a) (Ei mõjuta eestikeelset teksti.) b) lisatakse järgmine lõik: "Sama kord kehtib siis, kui ta jätab põhjendamatult maksekorralduse väljastamata või hilineb selle väljastamisega, mistõttu kolmas isik võib esitada fondi vastu hagi." 50. Artikkel 62 asendatakse järgmisega: "Artikkel 62 1. Peaarvepidaja ja peaarvepidaja abi kannavad distsiplinaarvastutust ja peavad vajaduse korral hüvitama kahju, kui nad on teinud makseid, mis on vastuolus artikli 40 kolmanda lõiguga. Nad kannavad distsiplinaarvastutust ja peavad hüvitama kahju nende vastutusel olevate rahaliste vahendite, vara ja dokumentide kadumise või kahjustamise korral, kui selle on põhjustanud nende tahtlik viga või tõsine hooletus. Samadel tingimustel vastutavad nad ka panga- või postižiirokontode kasutamise ja haldamise kohta saadud korralduste korrektse täitmise eest, eelkõige juhul, kui: a) nende esitatud nõuded või tehtud maksed ei vasta asjassepuutuval sissenõude- või maksekorraldusel märgitud summale; b) nad teevad makse mõnele teisele isikule kui õigustatud maksesaaja. 2. Avansikontode haldaja kannab distsiplinaarvastutust ja peab vajaduse korral hüvitama kahju, kui: a) ta ei suuda nõuetekohaste dokumentide abil tõendada enda tehtud makseid; b) ta teeb makse mõnele teisele isikule kui õigustatud maksesaaja. Ta kannab distsiplinaarvastutust ja peab hüvitama kahju tema vastutusel olevate rahaliste vahendite, vara ja dokumentide kadumise või kahjustamise korral, kui selle on põhjustanud tema tahtlik viga või tõsine hooletus. 3. Peaarvepidaja, peaarvepidaja abi ja avansikontode haldaja kindlustavad end käesolevast artiklist tulenevate riskide vastu. Fond kannab sellega kaasnevad kindlustuskulud." 51. Artikkel 63 asendatakse järgmisega: "Artikkel 63 Eelarve käsutaja, peaarvepidaja, peaarvepidaja abi ja avansikontode haldaja hüvitise maksmine ning distsiplinaarvastutusele võtmine toimub määruses (EMÜ) nr 1860/76 sätestatud tingimustel." 52. Artikkel 65 asendatakse järgmisega: "Artikkel 65 Haldusnõukogu koostab igal aastal fondi tulude ja kulude aruande. Tulude ja kulude aruanne hõlmab kõiki eelnenud eelarveaasta tulude ja kuludega seotud tehinguid. See esitatakse samal kujul ja sama jaotust järgides kui tulude ja kulude kalkulatsioon. Tulude ja kulude aruandele eelneb kõnesoleva eelarveaasta finantsjuhtimise analüüs. Selle analüüsi koostamiseks täpsustab fond artiklis 2 nimetatud põhimõtete ja eesmärkide saavutamist." 53. Artikkel 66 asendatakse järgmisega: "Artikkel 66 Tulude ja kulude aruanne sisaldab järgmisi tabeleid, mille alajaotused vastavad fondi tulude ja kulude kalkulatsiooni liigendusele: 1. tulude tabel, milles on esitatud: - eelarveaasta tulude kalkulatsioon, - tulude kalkulatsioonis lisa- või paranduskalkulatsiooniga tehtud muudatused, - eelarveaasta jooksul kindlaksmääratud maksud, - eelmisest eelarveaastast veel sissenõudmata maksud, - eelarveaasta jooksul sissenõutud tulud ja vastavalt artikli 6 lõikele 3 ülekantud tulud, - eelarveaasta lõpuks veel sissenõudmata summad, - kindlaksmääratud maksude tühistamine. Vajaduse korral lisatakse sellele tabelile väljavõte saldodest ja brutomaksetest, mis tulenevad artiklis 22 nimetatud tehingutest; 2. tabel, milles on näidatud assigneeringute muudatused eelarveaasta jooksul ja milles on esitatud: - esialgsed assigneeringud, - ülekannetest tulenevad muudatused assigneeringutes, - lisa- või paranduskalkulatsiooniga tehtud muudatused, - eelarveaasta lõplikud assigneeringud, - vastavalt artiklile 6 ülekantud assigneeringud; 3. tabel, milles on näidatud eelarveaastaks ettenähtud assigneeringute kasutamine ja milles on esitatud: - eelarveaastaks võetud ja sellel eelarveaastal täitmisele kuuluvad kohustused, - eelarveaastal tehtavad ja täitmisele kuuluvad maksed, - eelarveaasta lõpuks veel makstavate summade arvestus, - vastavalt artiklile 6 ülekantud assigneeringud, - tühistatud assigneeringud. Vajaduse korral lisatakse tabelile väljavõte saldodest ja brutomaksetest, mis tulenevad artiklis 22 nimetatud tehingutest; 4. tabel, milles on näidatud eelmisest eelarveaastast ülekantud assigneeringute kasutamine ning milles on esitatud: - ülekantud assigneeringute summa, - ülekantud assigneeringutest tehtud maksed, - kasutamata assigneeringud, mis tühistatakse." 54. Artikkel 67 asendatakse järgmisega: "Artikkel 67 1. Haldusnõukogu koostab samuti fondi varade ja kohustuste bilansi lõppeva eelarveaasta 31. detsembri seisuga. Sellele lisatakse sama kuupäeva seisuga väljavõte kontodel toimunud muutuste ja saldode kohta. Bilanss sisaldab aktivas sissenõutavate tulude summa ja passivas sellel eelarveaastal makstavate kulude summa, mida pole veel kantud raamatupidamisarvestusse. 2. Need dokumendid esitatakse finantskontrolörile." 55. Artikkel 68 asendatakse järgmisega: "Artikkel 68 Haldusnõukogu edastab hiljemalt 31. märtsiks Euroopa Parlamendile, nõukogule, komisjonile ja kontrollikojale fondi eelmise aasta tulude ja kulude aruande, finantsanalüüsi ja bilansi." 56. Artiklis 69 asendatakse sõna "kontrollnõukogu" sõnaga "kontrollikoda". 57. Artiklis 70 asendatakse sõna "kontrollnõukogu" sõnaga "kontrollikoda". 58. Artiklis 71: a) asendatakse sõna "kontrollnõukogu" sõnaga "kontrollikoda"; b) asendatakse teine lõik järgmisega: "Eelkõige peab fond andma kontrollikoja käsutusse kõik lepingute sõlmimist käsitlevad dokumendid, kõik sularaha või materiaalse vara arvestusdokumendid, kõik raamatupidamisdokumendid või tõendavad dokumendid ning nendega seotud haldusdokumendid, kõik tulude ja kuludega seotud dokumendid, kõik inventarinimestikud, kõik osakondade ametikohtade loetelud, mida kontrollikoda võib pidada vajalikuks tulude ja kulude aruande kontrollimiseks dokumentide põhjal või kohapeal, ja kõik magnetkandjal loodud või säilitatavad dokumendid."; c) neljas lõik asendatakse järgmisega: "Punktis b nimetatud teavet võib nõuda ainult kontrollikoda."; d) seitsmes lõik asendatakse järgmisega: "Abi andmine fondivälistele abi saajatele eeldab, et abi saajad nõustuvad kirjalikult abina saadud summade kasutamise kontrollimisega kontrollikoja poolt." 59. Artikkel 72 asendatakse järgmisega: "Artikkel 72 Vastavalt EMÜ asutamislepingu artiklile 206a koostatud kontrollikoja aruannet reguleerivad järgmised sätted: 1. kontrollikoda edastab fondile ja komisjonile hiljemalt 15. juuliks kõik tähelepanekud aruannete ja bilansi kohta, mis tema arvates tuleks avaldada aastaaruandes. Need märkused peavad jääma konfidentsiaalseks. Fond saadab oma vastuse kontrollikojale ja samal ajal ka komisjonile hiljemalt 31. oktoobriks; 2. kontrollikoja aruandes sisaldub hinnang finantsjuhtimise usaldusväärsusele; 3. kontrollikoda võtab kõik vajalikud meetmed, et fondi vastused tema märkustele avaldataks vahetult nende märkuste järel; 4. kontrollikoda edastab eelarve täitmise kinnitamise eest vastutavatele asutustele, fondile ja komisjonile hiljemalt 30. novembriks oma aastaaruande koos vastustega ja tagab nende avaldamise Euroopa Ühenduste Teatajas." 60. Artikkel 73 jäetakse välja; 61. Artikkel 74 asendatakse järgmisega: "Artikkel 74 1. Kvalifitseeritud häälteenamusega otsustava nõukogu soovituse põhjal annab Euroopa Parlament kinnituse haldusnõukogu tegevusele tulude ja kulude kalkulatsiooni täitmisel enne järgmise aasta 30. aprilli. Kui sellest kuupäevast ei ole võimalik kinni pidada, teatab Euroopa Parlament või nõukogu haldusnõukogule otsuse edasilükkamise põhjustest. Kui Euroopa Parlament lükkab kalkulatsiooni täitmist kinnitava otsuse tegemise edasi, teeb haldusnõukogu kõik, et võimalikult kiiresti võtta meetmeid selle otsuse tegemist takistavate asjaolude kõrvaldamiseks. 2. Kinnitav otsus hõlmab kõiki fondi tulude ja kulude aruandeid, nende saldosid ja fondi bilansis näidatud varasid ja kohustusi. See sisaldab hinnangu haldusnõukogu vastutuse kohta eelarve haldamisel viimase eelarveaasta jooksul. 3. Finantskontrolör võtab arvesse kinnitavas otsuses esitatud tähelepanekuid. 4. Haldusnõukogu võtab kõik asjakohased meetmed, et vastata kinnitavates otsustes esinevatele tähelepanekutele. 5. Kinnitava otsuse tegemise aasta 15. detsembriks koostab fond aruande nende tähelepanekute põhjal võetud meetmetest ja eelkõige juhenditest, mis on antud fondi eelarve täitmise eest vastutavatele osakondadele. See aruanne edastatakse Euroopa Parlamendile, nõukogule, komisjonile ja kontrollikojale. Samuti peab fond esitama järgmise eelarveaasta tulude ja kulude aruande lisas ülevaate meetmetest, mis on võetud kinnitavas otsuses esinenud tähelepanekuid silmas pidades. 6. Raamatupidamisarvestust ning tulude ja kulude aruannet ja bilansi koostamist tõendavaid dokumente säilitatakse viis aastat pärast tulude ja kulude kalkulatsiooni täitmise kinnitamise otsuse kuupäeva. Lõplikult lõpetamata tehingutega seotud dokumente säilitatakse nimetatud tähtajast kauem, kuni selliste tehingute lõpetamisele järgneva aasta lõpuni." 62. Artikkel 75 asendatakse järgmisega: "Artikkel 75 Haldusnõukogu teatab kontrollikojale võimalikult kiiresti kõigist vastavalt artiklitele 3, 6, 8, 14 ja 21 tehtud otsustest ja võetud meetmetest. Kontrollikojale ja finantskontrolörile teatatakse eelarve käsutaja, peaarvepidaja, peaarvepidaja abi ja avansikontode haldajate ametisse nimetamisest ning vastavalt artiklitele 18, 20 ja 43 toimunud delegeerimistest ja ametisse nimetamistest. Haldusnõukogu edastab kontrollikojale oma vastuvõetud finantseeskirja." 63. Lisatakse järgmine artikkel: "Artikkel 75a Ühenduste üldeelarve suhtes kohaldatava finantsmääruse artiklis 126 nimetatud rakenduseeskirjade jõustumiseni on artiklite 46, 48, 49 ja 50 seotud määrad järgmised: - artikli 46 punkt a: otsekokkuleppeid võib sõlmida, kui lepingu väärtus ei ületa 10000 eküüd, - artikkel 48: haldusnõukogu kinnitus on vajalik, kui lepingu väärtus ületab 35000 eküüd, - artikli 49 kolmas lõik: tagatis on kohustuslik, kui ehitustööde väärtus ületab 250000 eküüd, - artikkel 50: piir, millest madalamal võib lepinguid sõlmida faktuurarve või kuluarve alusel, on 750 eküüd ja väljaspool fondi asukohta 2000 eküüd." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 30. juuni 1993 Nõukogu nimel eesistuja S. Bergstein [1] EÜT L 139, 30.5.1975, lk 1. Määrust on muudetud määrusega (EMÜ) nr 1947/93 (EÜT L 181, 23.7.1993, lk 13). [2] EÜT C 23, 31.1.1991, lk 38 ja EÜT C 130, 21.5.1992, lk 37. [3] EÜT C 13, 20.1.1992, lk 527. [4] EÜT C 152, 10.6.1991, lk 3. [5] EÜT L 356, 31.12.1977, lk 1. Määrust on viimati muudetud määrusega (EMÜ) nr 610/90 (EÜT L 70, 16.3.1990, lk 1). [6] EÜT L 164, 24.6.1976, lk 16. [7] EÜT L 214, 6.8.1976, lk 24. --------------------------------------------------